ai4bharat/Pralekha huggingface dataset:
పెట్రోలియం- సహజ వాయువుల మంత్రిత్వ శాఖ
ఇంటర్నేషనల్ పెట్రోలియం ఎగ్జిబిషన్ అండ్ కాన్ఫరెన్స్ ప్రారంభించడానికి అక్టోబర్ 31, 2022న యుఎఇ
సందర్శించనున్నపెట్రోలియం, సహజవాయువు , గృహ నిర్మాణ, పట్టణ వ్యవహారాల శాఖల మంత్రి శ్రీ హర్దీప్ ఎస్. పూరి
భారత పెట్రోలియం, సహజవాయువు , గృహ నిర్మాణ, పట్టణ వ్యవహారాల శాఖల మంత్రి శ్రీ హర్దీప్ ఎస్. పూరి
యుఎఇ ఎనర్జీ అండ్ ఇన్ఫ్రాస్ట్రక్చర్ మంత్రి హెచ్.ఇ. సుహైల్ మొహమ్మద్ ఫరాజ్ అల్ మజ్రూయీ , పరిశ్రమ అధునాతన సాంకేతిక పరిజ్ఞాన శాఖ మంత్రి డాక్టర్ సుల్తాన్ అహ్మద్ అల్ జాబెర్ , అబుదాబి నేషనల్ ఆయిల్ కంపెనీ  మేనేజింగ్ డైరెక్టర్, గ్రూప్ సిఈఓఓల ఆహ్వానం మేరకు.
అబుదాబి ఇంటర్నేషనల్ పెట్రోలియం ఎగ్జిబిషన్ అండ్ కాన్ఫరెన్స్  ప్రారంభోత్సవానికి హాజరు కావడానికి 2022 అక్టోబర్ 31 నుండి యుఎఇ ని సందర్శిస్తారు.
ఈ పర్యటనలో భాగంగా, యుఎఇ పరిశ్రమలు, అధునాతన సాంకేతిక శాఖ మంత్రి డాక్టర్ సుల్తాన్ అహ్మద్ అల్ జబెర్, ఎనర్జీ అండ్ ఇన్ఫ్రాస్ట్రక్చర్ మంత్రి హెచ్.ఇ. సుహైల్ మొహమ్మద్ ఫరాజ్ అల్ మజ్రూయీ , ఎడిఎన్ఒసి ఎండి అండ్ గ్రూప్ సిఇఒ , ఇంకా కొందరు ఎంపిక చేసిన ఇతర మంత్రులు: అబ్దుల్ అజీజ్ బిన్ సల్మాన్ అల్ సౌద్ - సౌదీ అరేబియా ఇంధన శాఖ మంత్రి. హైథమ్ అల్ ఘైస్ - సెక్రటరీ జనరల్ ఒపెక్, తారెక్ ఎల్ మొల్లా - ఈజిప్ట్ పెట్రోలియం మరియు ఖనిజ వనరుల మంత్రి తో కలసి శ్రీ హర్దీప్ ఎస్. పూరి ఎడిఐపిఇసి-2022 ప్రారంభోత్సవ కార్యక్రమం లో ప్రసంగిస్తారు.
భారత్ - యుఎఇ వ్యూహాత్మక భాగ స్వామ్య మొత్తం పరిధిలో ఇంధన
సహకారాన్ని బలోపేతం చేయడం పై యుఎఇ ఇంధన, మౌలిక సదుపాయాల శాఖ మంత్రి మంత్రి సుహైల్ మొహమ్మద్ ఫరజ్ అల్ మజ్రూయి, యు ఎ ఇ
పారిశ్రామిక, అత్యాధునిక సాంకేతిక శాఖ మంత్రి డాక్టర్ సుల్తాన్ అహ్మద్ అల్ జబెర్, ఎడిఎన్ఒసి ఎండి అండ్ గ్రూప్ సిఈవో లతో శ్రీ హర్దీప్ ఎస్. పూరి ద్వైపాక్షిక చర్చలు జరుపుతారు.
ఎడిపెక్-2022 కార్యక్రమానికి హాజరయ్యే వివిధ దేశాలకు చెందిన తన సహచరులు, అంతర్జాతీయ ఇంధన సంస్థల అధిపతులు, గ్లోబల్ ఆయిల్ అండ్ గ్యాస్ కంపెనీల సీఈఓలతో మంత్రి సమావేశాలు నిర్వహించనున్నారు.
ఈ కార్యక్రమంలో భాగంగా ఫెడరేషన్ ఆఫ్ ఇండియన్ పెట్రోలియం ఇండస్ట్రీ , కాన్ఫెడరేషన్ ఆఫ్ ఇండియ న్ ఇండస్ట్రీ  సంయుక్తంగా ఏర్పాటు చేసే ఇండియా పెవిలియన్ ను కూడా మంత్రి ప్రారంభిస్తారు.
ఎడిఎన్ఒసి ఆధ్వర్యం లో జరిగే ఎడిఐపిఇసి ఇంధన రంగానికి సంబంధించిన ప్రముఖ ఈవెంట్లలో ఒకటి. ప్రపంచ ఆర్థిక వ్యవస్థ, ఇంధన సరఫరా , భద్రతా సవాళ్లు, అలాగే తదుపరి తరం ఇంధన పరిష్కారాలతో సహా అభివృద్ధి చెందుతున్న ప్రపంచ ఇంధన వ్యవస్థను ప్రభావితం చేసే తాజా పోకడలపై అంతర్దృష్టులను అందించాలని ఎడిఎన్ఒసి లక్ష్యంగా పెట్టుకుంది.
ఆయుష్
ఇంటిగ్రేటివ్ మెడిసిన్ విభాగాన్ని ఏర్పాటు చేయడానికి ఆయుష్ మంత్రిత్వ శాఖ, ఎయిమ్స్ కలిసి పనిచేయాలని నిర్ణయించాయి
ఎయిమ్స్లో ఇంటిగ్రేటివ్ మెడిసిన్ విభాగాన్ని ఏర్పాటు చేసే పనిని ప్రారంభించాలని ఆయుష్ మంత్రిత్వ శాఖ, ఎయిమ్స్ నిర్ణయించాయి. ఆయుష్ కార్యదర్శి వైద్య రాజేష్ కోటేచా, న్యూ ఢిల్లీలోని సెంటర్ ఫర్ ఇంటిగ్రేటివ్ మెడిసిన్ అండ్ రీసెర్చ్ , ఎయిమ్స్ డైరెక్టర్ డాక్టర్ రణదీప్ గులేరియా సంయుక్త సందర్శన, సమీక్షలో ఈ నిర్ణయం తీసుకున్నారు. ఆయుష్ మంత్రిత్వ శాఖ సెంటర్ ఆఫ్ ఎక్సలెన్స్ స్కీమ్ ద్వారా సిఐఎంఆర్ చెప్పుకోదగిన మద్దతును పొందుతుంది.
ఈ పర్యటనలో సిఐఎంఆర్ హెడ్ డాక్టర్ గౌతమ్ శర్మ, ఆయుష్ మంత్రిత్వ శాఖ సీనియర్ అధికారులు పాల్గొన్నారు. యోగా మరియు ఆయుర్వేద విభాగాలలో సిఐఎంఆర్ నిర్వహిస్తున్న అత్యాధునిక పరిశోధన కార్యకలాపాలు సమీక్షించారు. పరిశోధన ఫలితాలు ఆకట్టుకునేలా కనిపించాయి. ఆయుష్ మంత్రిత్వ శాఖ, ఎయిమ్స్ సిఐఎంఆర్ వద్ద పరిశోధన సహకారం వ్యవధిని పొడిగించాలని మరియు సహకార కార్యకలాపాల పరిధిని విస్తరించాలని నిర్ణయించింది.
సీఐఎంఆర్ పరిశోధన, ఇతర కార్యకలాపాలు, సాధించిన విజయాలను పరిశీలిస్తే, ఇందుకు ప్రత్యేకించిన ఓపీడీ, ఐపిడి పడకలను ఏర్పాటు చేయడం సీఐఎంఆర్ అభివృద్ధిలో తదుపరి దశలుగా భావించారు. సిఐఎంఆర్ లో ఎయిమ్స్ వద్ద రోగుల పట్ల పెరిగిన ఆసక్తిని, కేంద్రంలో పెరుగుతున్న పరిశోధనా కార్యకలాపాలను పరిగణనలోకి తీసుకుంటే, దీనిని ఎయిమ్స్ వద్ద ఇంటిగ్రేటివ్ మెడిసిన్ కోసం స్వతంత్ర విభాగంగా అభివృద్ధి చేయడం సాధ్యమవుతుందని కార్యదర్శి ఆయుష్ మరియు డైరెక్టర్ ఎయిమ్స్ ఇద్దరూ అంగీకరించారు. దీనిని ఎయిమ్స్లో శాశ్వత విభాగంగా మార్చడానికి ప్రత్యేకించిన అధ్యాపకులు, సిబ్బందితో అభివృద్ధి చేయవచ్చు.
ప్రత్యేక విభాగం అభివృద్ధి చెందే వరకు ఆయుష్ మంత్రిత్వ శాఖ సిఐఎంఆర్కు తన మద్దతును కొనసాగించడానికి ప్రయత్నిస్తుందని ఆయుష్ కార్యదర్శి హామీ ఇచ్చారు. సిఐఎంఆర్ గుర్తించదగిన పరిశోధన ఫలితాలు, కోవిడ్-19 పరిశోధనలో కొత్త కార్యక్రమాల ప్రోత్సాహకరమైన ఫలితాలు ఇంటిగ్రేటివ్ రీసెర్చ్ పాయింట్ ద్వారా ఒక సమగ్ర విధానం వైపు అవసరం మరియు ఇది ముఖ్యమైన ప్రజా ఆరోగ్య ప్రయోజనాల వైపు దారితీస్తుంది.
కోవిడ్ తదనంతర చికిత్సపై అధ్యయనం కోసం సిఐఎంఆర్, ఎయిమ్స్ ఆయుర్వేదం మరియు యోగాతో ఇంటిగ్రేటెడ్ ప్రోటోకాల్ను అభివృద్ధి చేయవచ్చని నిర్ణయించారు. అదనపు కుడ్య పరిశోధన పథకం ద్వారా ఆయుష్ మంత్రిత్వ శాఖ సహకరించవచ్చు.
హర్యానాలోని జజ్జర్లోని నేషనల్ క్యాన్సర్ ఇనిస్టిట్యూట్లో ఇంటిగ్రేటెడ్ ఆయుష్ క్యాన్సర్ సంరక్షణ సౌకర్యాల స్థాపనలో పురోగతిని కూడా సమీక్షించారు. దీనిని ప్రారంభించి, కేంద్రం ప్రారంభ స్థాపన పనితీరు కోసం ప్రక్రియను వేగవంతం చేయాలని నిర్ణయించారు. సీనియర్ అధికారుల బృందం సిఐఎంఆర్ ని సందర్శించింది. అధిక నాణ్యత చికిత్స మరియు పరిశోధన ఫలితాలను ఉత్పత్తి చేసేలా ఉత్తమ నైపుణ్య కేంద్రంగా దానిని అభివృద్ధి చేసిన సిమ్ఆర్ సిబ్బందిని ఆయుష్ కార్యదర్శి, ఎయిమ్స్ డైరెక్టర్ ప్రశంసించారు.
పెట్రోలియం- సహజ వాయువుల మంత్రిత్వ శాఖ
సాగర్ జిల్లాలోని బినా వద్ద ఆక్సిజన్ సౌకర్యంతో కూడిన 200 పడకల కోవిడ్ ఆసుపత్రిని ప్రారంభించిన - పెట్రోలియం శాఖ మంత్రి శ్రీ ధర్మేంద్ర ప్రధాన్ మరియు మధ్యప్రదేశ్ ముఖ్యమంత్రి శ్రీ శివరాజ్ సింగ్ చౌహాన్
చుట్టుపక్కల జిల్లా ఆసుపత్రుల్లో ఆక్సిజన్ అవసరాలను తీర్చగల ఆక్సిజన్ బాట్లింగ్ మరియు రీఫిల్లింగ్ ప్లాంట్ కు - శంకుస్థాపన
మధ్యప్రదేశ్ రాష్ట్రం లోని సాగర్ జిల్లా బినా వద్ద తాత్కాలిక కోవిడ్ ఆసుపత్రిని కేంద్ర పెట్రోలియం, సహజ వాయువు, ఉక్కు శాఖల మంత్రి శ్రీ ధర్మేంద్ర ప్రధాన్ మరియు ఆ రాష్ట్ర ముఖ్యమంత్రి శ్రీ శివరాజ్ సింగ్ చౌహాన్ ఈ రోజు ప్రారంభించారు. ఆక్సిజన్ సౌకర్యంతో కూడిన 200 పడకల భారీ కోవిడ్-19 సంరక్షణ సౌకర్యాన్ని బి.పి.సి.ఎల్. కి చెందిన బినా చమురు శుద్ధి కర్మాగారం సమీపంలో ఏర్పాటు చేశారు. ఇక్కడ అవసరమైన ఆక్సిజన్ ను భారత్ పెట్రోలియం కార్పొరేషన్ లిమిటెడ్  యొక్క 100 శాతం అనుబంధ సంస్థ అయిన భారత్ ఒమన్ రిఫైనరీస్ లిమిటెడ్  సంస్థ అందిస్తోంది.
ఈ సందర్భంగా, టీకాలు వేసే కేంద్రాన్ని కూడా ప్రారంభించారు. ఫ్రంట్-లైన్ కార్మికులతో పాటు వారి కుటుంబ సభ్యులందరికీ ఉచితంగా టీకాలు ఇవ్వడానికి బి.ఓ.ఆర్.ఎల్. ఏర్పాట్లు చేసింది. రిఫైనరీలో పనిచేసే కాంట్రాక్టు కార్మికులు మరియు ఫ్రంట్-లైన్ కార్మికులందరికీ టీకాలు ఇవ్వడం కోసం బి.ఓ.ఆర్.ఎల్. ఈ కార్యక్రమాన్ని చేపట్టింది.
ఇద్దరు ప్రముఖులు, ఈ సందర్భంగా, ఆక్సిజన్ బాట్లింగ్ మరియు రీఫిల్లింగ్ ప్లాంట్ కు కూడా శంకుస్థాపన చేశారు. ఈ ప్లాంటు, రోజుకు 25 టన్నుల ఆక్సిజన్  నింపగల సామర్థ్యాన్ని కలిగి ఉంటుంది. చుట్టుపక్కల జిల్లా ఆసుపత్రుల ఆక్సిజన్ అవసరాన్ని ఇది తీర్చగలదు.
ఈ కార్యక్రమంలో - మధ్యప్రదేశ్ రాష్ట్రానికి చెందిన మంత్రులు శ్రీ గోపాల్ భార్గవ, శ్రీ భూపేంద్ర సింగ్, శ్రీ గోవింద్ సింగ్ రాజ్పుత్, డాక్టర్ అరవింద్ సింగ్ భడోరియాలతో పాటు, సాగర్ కు చెందిన పార్లమెంటు సభ్యుడు శ్రీ రాజ్బహదూర్ సింగ్; బినా శాసన సభ్యుడు శ్రీ మహేష్ రాయ్ ప్రభృతులు కూడా పాల్గొన్నారు.
ఈ సందర్భంగా శ్రీ ధర్మేంద్ర ప్రధాన్ మాట్లాడుతూ, బినా రిఫైనరీ, ఈ ఆసుపత్రికి, రోజుకు 90 శాతం స్వచ్ఛత కలిగిన 10 టన్నుల ఆక్సిజన్ వాయువుతో పాటు, రోజుకు 4 లక్షల లీటర్ల చొప్పున తాగునీటిని కూడా సరఫరా చేస్తుందని, తెలియజేశారు. బి.పి.సి.ఎల్. ప్రయత్నాలను ఆయన ప్రశంసిస్తూ, కోవిడ్-19 ను సమర్థవంతంగా ఎదుర్కోడానికి వీలుగా ఆసుపత్రి సంసిద్ధతను పూర్తి స్థాయిలో బలోపేతం చేయడానికి బినా రిఫైనరీ కట్టుబడి ఉందని, పేర్కొన్నారు.
ఈ కరోనా మహమ్మారిని నియంత్రించడానికి రాష్ట్రంలో కోవిడ్ నిర్వహణ వ్యూహాన్ని రూపొందించి అమలు చేస్తున్న ముఖ్యమంత్రి మరియు ముఖ్యమంత్రి బృందాన్ని శ్రీ ప్రధాన్ అభినందిస్తూ, మధ్యప్రదేశ్ఎం లోని 50 జిల్లాల్లో పాజిటివిటీ రేటు ఒక శాతం కన్నా తక్కువగా నమోదయ్యిందని, తెలిపారు. కోవిడ్ -19 మహమ్మారిని, శతాబ్దానికి ఒకసారి వచ్చే సంక్షోభంగా ఆయన పేర్కొంటూ, కోవిడ్-19 రెండవ దశ వ్యాప్తికి వ్యతిరేకంగా పోరాడుతూ, గౌరవ ప్రధానమంత్రి శ్రీ నరేంద్ర మోదీ నాయకత్వంలో దేశ ప్రజల ప్రాణాలు కాపాడటానికి భారత ప్రభుత్వం అవిశ్రాంతంగా కృషి చేస్తోందని, వివరించారు. కోవిడ్ నుండి రక్షణ పొందడానికి, టీకా ఉత్తమ ఎంపిక అని, తద్వారా, దేశంలో మూడవ దశ వ్యాప్తిని నివారించవచ్చునని, ఆయన పేర్కొన్నారు. "అందరికీ ఉచిత టీకా" కార్యక్రమం జూన్, 21వ తేదీ నుండి ప్రారంభం కానుంది. త్వరలో దేశంలో టీకాల కొరత ఉండదని, ఆయన హామీ ఇచ్చారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
సమాచారం, కమ్యూనికేషన్ టెక్నాలజీ రంగం లో భారతదేశానికి, జపాన్ కు మధ్య సహకార పూర్వక ఒప్పందానికి ఆమోదం తెలిపిన మంత్రిమండలి
సమాచారం, కమ్యూనికేషన్ టెక్నాలజీలు  రంగం లో భారతదేశాని కి, జపాన్ కు మధ్య ద్వైపాక్షిక సహకారానికి సంబంధించిన మెమొరాండమ్ ఆఫ్ కోఆపరేషన్ పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఎమ్ఒసి కమ్యూనికేషన్స్ రంగం లో ద్వైపాక్షిక సహకారాన్ని, పరస్పర అవగాహన ను పటిష్ట పరచడం లో దోహదపడనుంది. అంతేకాకుండా, జపాన్ ప్రస్తుతం ‘‘ప్రత్యేక వ్యూహాత్మక, ప్రపంచ భాగస్వామ్య’’ స్థాయిని కలిగిన ఒక ముఖ్య భాగస్వామిగా ఉన్నందువల్ల భారతదేశం పక్షాన ఇది ఒక వ్యూహాత్మక కార్యక్రమం గా తోడ్పడనుంది.
ఈ ఎమ్ఒసి రెండు దేశాల మధ్య 5జి నెట్ వర్క్, టెలికామ్ సెక్యూరిటీ, సబ్మరేన్ కేబుల్, కమ్యూనికేషన్ సామగ్రి కి ప్రామాణిక ధ్రువ పత్రం మంజూరు, అత్యాధునిక వైర్ లెస్ సాంకేతికల వినియోగం, ఐసిటి స్, ఐసిటి ల సామర్ధ్యం పెంపుదల, సార్వజనిక పరిరక్షణ మరియు విపత్తుల వేళ సహాయం, కృత్రిమ మేధస్సు / బ్లాక్ చైన్, స్పెక్ట్రమ్ చైన్, స్పెక్ట్రమ్ నిర్వహణ, బహుళ పక్షీయ వేదికల లో సహకారం మొదలైన వివిధ రంగాల లో సహకరించుకొనేందుకు ఉపయోగపడనుంది.
అంతేకాకుండా, భారతదేశం ప్రపంచ ప్రమాణీకరణ ప్రక్రియలోకి అడుగుపెట్టేందుకు అవకాశాలను కూడా ఈ ఎమ్ఒసి పెంచనుంది. ఐసిటి స్ సాంకేతికల లో సహకారం దేశం లో తత్సంబంధిత మౌలిక సదుపాయాల కల్పన ను బలపరచడం లో సహయకారి కానుంది. భవిష్యత్తు కాలానికి ఉపయోగపడే సబ్ మరేన్ కేబుల్ నెట్ వర్క్ లను మరియు సాంకేతికతల ను అభివృద్ధి పరచడం లో సహకారం అనేది మారుమూల ప్రాంతాల తో భారతదేశ ప్రధాన భూభాగానికి సంధానం సదుపాయాన్ని పెంపొందించడం లో చేదోడుగా ఉంటుంది. ఈ ఎమ్ఒసి ఐసిటి స్ రంగంలో మానవ సామర్ధ్యాన్ని పెంపొందించడంలో సాయపడనుంది. అంతేకాకుండా, ఆత్మనిర్భర్ భారత్ లక్ష్యాల ను సాధించడం లో అండగా నిలచే స్టార్ట్ అప్ ఇకో సిస్టమ్ ను మరింతగా అభివృద్ధి చేసేందుకు కూడా ఇది దోహదపడుతుంది.
రాష్ట్రపతి సచివాలయం
ఫిబ్రవరి 19వ తేదీ నుంచి 22వ తేదీ వరకు ఒడిశా, ఆంధ్రప్రదేశ్ రాష్ట్రాలలో పర్యటించనున్న - భారత రాష్ట్రపతి
భారత రాష్ట్రపతి శ్రీ రామ్ నాథ్ కోవింద్ 2022 ఫిబ్రవరి, 19వ తేదీ నుంచి 22వ తేదీ వరకు ఒడిశా, ఆంధ్రప్రదేశ్ రాష్ట్రాలలో పర్యటించనున్నారు.
పూరీలోని గౌడియ మఠం మరియు మిషన్ వ్యవస్థాపకులు శ్రీమద్ భక్తి సిద్ధాంత సరస్వతి గోస్వామి ప్రభుపాదుల 150వ జయంతి సందర్భంగా మూడు సంవత్సరాల పాటు నిర్వహించే వేడుకలను, రాష్ట్రపతి, 2022 ఫిబ్రవరి, 20వ తేదీన ప్రారంభిస్తారు.
2022 ఫిబ్రవరి, 21వ తేదీన రాష్ట్రపతి విశాఖపట్నంలో ఫ్లీట్ రివ్యూ మరియు ఫ్లైపాస్ట్ ను వీక్షిస్తారు. 'ప్రెసిడెంట్స్ ఫ్లీట్ రివ్యూ' లో భాగంగా , సాయుధ దళాల సర్వ సేనాధిపతి హోదా లో భారత రాష్ట్రపతి, తమ పదవీకాలంలో ఒకసారి భారత నౌకా దళాన్ని సమీక్షిస్తారు.
మహిళా, శిశు అభివృద్ధి మంత్రిత్వ శాఖ
మహిళా సాధికారత కోసం పలు రంగాలకు ప్రోత్సాహకాలు
ఉపాధి, వ్యవస్థాపకతను ప్రోత్సహించేందుకు ప్రభుత్వం పలు పథకాలను అమలు చేస్తోంది. ఇందులో మెజారిటీ లబ్ధిదారులు మహిళలే. ప్రధానమంత్రి ముద్ర యోజన, స్టాండ్- అప్ ఇండియా, స్కిల్ ఇండియా తదితర పథకాలు ఉన్నాయి. అంతేకాకుండా, సూక్ష్మ, చిన్న, మధ్యతరహా పరిశ్రమల  మంత్రిత్వ శాఖ దేశంలోని వ్యవసాయేతర రంగంలో సూక్ష్మ పరిశ్రమలను నెలకొల్పి ఉపాధి కల్పించేందుకు ప్రధానమంత్రి ఉపాధి కల్పన కార్యక్రమం  పేరిట పరపతి లంకెతో రాయితీ కార్యక్రమం ను అమలు చేస్తోంది. పిఎంఇజిపి కింద జనరల్ కేటగిరీ లబ్దిదారులు గ్రామీణ ప్రాంతాలలో ప్రాజెక్టు వ్యయంలో 25% వరకు, నగర ప్రాంతాలలో 15% మార్జిన్ మనీ రాయితీని ఉపయోగించుకోవచ్చు. ఇక షెడ్యూల్డు కులాలు, షెడ్యూల్డు తెగలు, ఒబిసి, మైనార్టీలు, మహిళలు, మాజీ సైనికోద్యోగులు, దివ్యాంగులు, ఈశాన్య ప్రాంతం, కొండ ప్రాంతాలు, సరిహద్దు ప్రాంతాలు తదితర ప్రాంతాలకు చెందిన ప్రత్యేక కేటగిరీల లబ్ధిదారులు గ్రామీణ ప్రాంతాలలో 35% నగర ప్రాంతాలలో 25% మార్జిన్ మనీ రాయితీని వినియోగించుకోవచ్చు. అంతేకాకుండా, దీన్దయాల్ అంత్యోదయ యోజన - జాతీయ గ్రామీణ జీవనోపాధి మిషన్  కింద అనుషంగిక సరతులు లేకుండా రూ. 20 లక్షల వరకు మహిళా స్వయం సహాయక బృందాలకు అందచేస్తున్నారు. తత్ఫలితంగా మహిళలను ఆర్ధికంగా కలుపుకుపోవడం కోసం వారిని ఆర్థకంగా సాధికారం చేయడం జరుగుతుంది.
ఈ సమాచారాన్ని రాజ్యసభలో బుధవారం అడిగిన ఒక ప్రశ్నకు కేంద్ర మహిళ. శిశు అభివృద్ధి మంత్రి శ్రీమతి స్మృతి జుబిన్ ఇరానీ లిఖిత పూర్వకంగా ఇచ్చిన సమాధానంలో వెల్లడించారు.
ప్రధాన మంత్రి కార్యాలయం
మన రాజ్యాంగాన్ని మనకు అందించిన మహనీయులకు నివాళులర్పిద్దాం : ప్రధానమంత్రి
మనకు రాజ్యాంగాన్ని అందించిన మహనీయులకు ప్రధానమంత్రి శ్రీ నరేంద్ర మోదీ నివాళులర్పించారు. దేశం కోసం వారి దృక్పథాన్ని నెరవేర్చడానికి నిబద్ధతను ఆయన పునరుద్ఘాటించారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "ఈరోజు, రాజ్యాంగ దినోత్సవం సందర్భంగా, మన రాజ్యాంగాన్ని మనకు అందించిన ఆ మహనీయులకు మనం నివాళులర్పిద్దాం. మన దేశం కోసం వారి దృక్పథాన్ని నెరవేర్చడానికి మన నిబద్ధతను పునరుద్ఘాటిద్దాం.", అని పేర్కొన్నారు.
ప్రధాన మంత్రి కార్యాలయం
వోటుహక్కు ను వినియోగించుకొన్నందుకు గాను 106 ఏళ్ల వయస్సు ఉన్న శ్రీ శ్యాం శరణ్ నేగీని మెచ్చుకొన్న ప్రధాన మంత్రి
ముప్ఫైనాలుగో సారి వోటు హక్కు ను వినియోగించుకొన్నందుకు గాను 106 ఏళ్ల శ్రీ శ్యాం శరణ్ నేగీ ని ప్రధాన మంత్రి శ్రీ నరేంద్ర మోదీ కొనియాడారు.
ప్రధాన మంత్రి ఒక ట్వీట్ లో -
‘‘ఇది ప్రశంసించదగ్గ కార్యం; మరి ఇది ఎన్నికల లో పాలుపంచుకోవడం తో పాటు గా మన ప్రజాస్వామ్యాన్ని బలపచడం కోసం యువ వోటరుల కు ప్రేరణ ను ఇచ్చే పని ని చేసేది కూడాను.’’ అని పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
స్టార్టప్ల కోసం కనీస నిధుల పథకం
చిన్న స్థాయి స్టార్టప్లు, కొత్త సంస్థలు సహా సూక్ష్మ, చిన్న తరహా రంగంలో రుణగ్రహీతలకు రుణ సంస్థలు అందించే పరపతి సౌకర్యాలకు సంబంధించి హామీలను ఇవ్వడానికి ఎంఎస్ఎంఇ మంత్రిత్వ శాఖ ఇప్పటికే సూక్ష్మ, చిన్నతరహా సంస్థల కోసం రుణ హామీ మూలధన పథకం రూపంలో ఒక పథకాన్ని కలిగి ఉంది.
కొత్త ఎంఎస్ఎంఇ ఏర్పాటు చేసేందుకు ఎంఎస్ఎంఇ మంత్రిత్వ శాఖ నుంచి ఎటువంటి ఆమోదం అవసరం లేదు. రాష్ట్రాలు, కేంద్రపాలిత ప్రాంతాలలో మంత్రిత్వ శాఖ పథకాన్ని అమలు చేసేందుకు, ఎంఎస్ఎంఇలకు అన్నిరకాలుగా మద్దతును అందించేందుకు మంత్రిత్వ శాఖకు చెందిన క్షేత్రస్థాయి కార్యాలయాలు ఉన్నాయి.
ఈ సమాచారాన్ని కేంద్ర ఎంఎస్ఎంఇ శాఖ మంత్రి నారాయణ్ రాణె లోక్ సభలో నేడు అడిగిన ఒక ప్రశ్నకు లిఖితపూర్వకంగా ఇచ్చిన సమాధానంలో వెల్లడించారు.
రహదారి రవాణా, హైవేల మంత్రిత్వ శాఖ
ఇప్పటికే ఉన్న జాతీయ రహదారులతో సహా పాత మరియూ దెబ్బతిన్న వంతెనల మరమ్మతులు, పునరావాసం,పునర్నిర్మాణం మరియూ నిర్మాణ/ నిర్వహణ ప్రోటోకాల్ యొక్క సుస్థిర వ్యవస్థను అనుసరించి వంతెనల భౌతిక స్థితిని కాలానుగుణంగా అంచనా వేయడానికి వార్షిక ప్రాతిపదికన నిర్వహణ
ఎం ఓ ఆర్ టీ హెచ్ చే మే 2024 నాటికి జాతీయ రహదారుల కోసం బ్రిడ్జ్ మేనేజ్మెంట్ సిస్టమ్  అభివృద్ధి కోసం కన్సల్టెంట్ నియమాకం
వంతెనలతో సహా జాతీయ రహదారుల  నిర్వహణ మరియు అభివృద్ధి నిరంతర ప్రక్రియ. దీని ప్రకారం, పాత/దెబ్బతిన్న వంతెనలతో సహా ఇప్పటికే ఉన్న ఎన్ హెచ్ ల మరమ్మత్తు / పునరావాసం / పునర్నిర్మాణం వార్షిక ప్రాతిపదికన చేపట్టబడుతుంది. పాత/దెబ్బతిన్న వంతెనల మరమ్మత్తు/పునరుద్ధరణ/పునర్నిర్మాణం స్వతంత్ర ప్రాతిపదికన లేదా జాతీయ రహదారిలోని ఒక విభాగాన్ని మెరుగుపరచడం/అప్గ్రేడేషన్ చేయడంలో భాగంగా చేపట్టబడుతుంది. మరమ్మత్తు / పునరావాసం అనేది మరమ్మత్తు స్వభావం, పరిధి, అవసరాలు,వంతెనను రూపొందించినప్పటి నిర్దిష్ట లోడింగ్ అలాగే ప్రస్తుత లోడింగ్ మొదలైన వాటి ఆధారంగా నిర్ణయించబడుతుంది.
ఎన్ హెచ్ ప్రాజెక్ట్ల కోసం వివిధ రకాల ప్రక్రియ ల  కింద కాంట్రాక్టర్/రాయితీదారుని ఎంపిక కోసం బిడ్డింగ్ డాక్యుమెంట్లు బిడ్డర్ల సాంకేతిక మరియు ఆర్థిక అర్హతలను స్పష్టంగా పేర్కొంటాయి. వంతెనలు / సొరంగాలు వంటి నిర్దిష్ట ప్రాజెక్ట్ భాగాలతో సహా ఎన్ హెచ్ ప్రాజెక్ట్ల ధర మరియు పరిమాణం ఆధారంగా ఇటువంటి అర్హతలు నిర్ణయించబడతాయి. ఇంకా, ఎన్ హెచ్ లు మరియు ఇతర కేంద్ర ప్రాయోజిత రహదారి ప్రాజెక్టులలో కాంట్రాక్టర్/రాయితీదారు ల కోసం మంత్రిత్వ శాఖ 06.10.2021 మరియు 04.01.2022 ల లో సర్క్యులర్ జారీ చేసింది.కాంట్రాక్ట్/రాయితీ ఒప్పందంలో నిర్దేశించబడిన ప్రమాణాలు మరియు స్పెసిఫికేషన్ల ప్రకారం రోడ్ల నిర్మాణాన్ని నిర్ధారించడానికి మరియు ప్రాజెక్ట్ జాప్యాన్ని నివారించడానికి, సక్రమంగా పని చేయని కాంట్రాక్టర్/రాయితీదారుని నిలిపివేయడానికి/పెనాల్టీ చేయడానికి/ప్రకటించడానికి ప్రమాణ నిర్వహణ విధాన సమచారాన్ని జారీ చేసింది.
కొన్ని పాత వంతెనలు మినహా నిర్మాణ సంవత్సరం/ వంతెన యొక్క సుమారు వయస్సు సాధారణంగా తెలుసు. వంతెనల భౌతిక స్థితిని కాలానుగుణంగా అంచనా వేయడానికి మంత్రిత్వ శాఖ స్థిరపడిన తనిఖీ/నిర్వహణ ప్రోటోకాల్ను అనుసరిస్తుంది. ఇండియన్ రోడ్స్ కాంగ్రెస్  వంతెనల తనిఖీ మరియు ప్రస్తుత పరిస్థితి సర్వే కోసం మాన్యువల్ / వివరణాత్మక మార్గదర్శకాలను ప్రచురించింది. ఇందుకోసం ఎమ్ఓఆర్టిఅండ్ హెచ్ మార్గదర్శకాలను కూడా జారీ చేసింది. ఎమ్ఓఆర్టి అండ్ హెచ్ 2015 నుండి 2019 మధ్యకాలంలో జాతీయ రహదారులపై ఉన్న అన్ని వంతెనల జాబితా మరియు కండిషన్ డేటాను సేకరించింది.ప్రధానంగా, వంతెనల యొక్క వివిధ క్లిష్టమైన భాగాలకు దగ్గరగా వెళ్ళి పరిశీలించడం కోసం మొబైల్ వంతెన తనిఖీ యూనిట్ను ఉపయోగించి వంతెన తనిఖీని నిర్వహించారు. ఇటీవల, ఎమ్ఓఆర్టి అండ్ హెచ్ మే, 2024 నాటికి ఎన్ హెచ్ ల కోసం బ్రిడ్జ్ మేనేజ్మెంట్ సిస్టమ్  డెవలప్మెంట్ కోసం కన్సల్టెంట్ని నియమించింది. బ్రిడ్జ్ మేనేజ్మెంట్ సిస్టమ్  దేశంలోని ఎన్ హెచ్ లపై ఉన్న అన్ని వంతెనల పటిష్టతను పర్యవేక్షించడానికి ఆన్లైన్ ప్లాట్ఫారమ్ను అందిస్తుంది.
ఈ సమాచారాన్ని కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ రాజ్యసభలో లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
అరుణాచల్ప్రదేశ్ లోని వేరు వేరు జిల్లాల లో ఉచిత గ్రంథాలయ కేంద్రాల ను ఏర్పాటు చేసినందుకుఎన్ గురాంగ్ లర్నింగ్ ఇన్స్ టిట్యూట్ ను ప్రశంసించిన ప్రధాన మంత్రి
అరుణాచల్ ప్రదేశ్ లోని వేరు వేరు జిల్లాల లో ఉచిత గ్రంథాలయ కేంద్రాల ను ఏర్పాటు చేసినందుకు ఎన్ గురాంగ్ లర్నింగ్ ఇన్స్ టిట్యూట్ ను ప్రధాన మంత్రి శ్రీ నరేంద్ర మోదీ ప్రశంసించారు.
కేంద్ర మంత్రి శ్రీ కిరెన్ రిజిజు ట్వీట్ కు ప్రధాన మంత్రి సమాధానాన్ని ఇస్తూ,
‘‘ప్రశంసనీయమైనటువంటి ప్రయాస’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
మధ్యప్రదేశ్ అగ్ని ప్రమాదంలో ప్రాణనష్టంపై ప్రధానమంత్రి సంతాపం
మధ్యప్రదేశ్లో సంభవించిన అగ్ని ప్రమాదంలో ప్రాణనష్టం వాటిల్లడంపై ప్రధానమంత్రి శ్రీ నరేంద్ర మోదీ ప్రగాఢ సంతాపం ప్రకటించారు. ఈ దుర్ఘటనలో గాయపడినవారు త్వరగా కోలుకోవాలని కూడా ఆయన ఆకాంక్షించారు.
ఈ మేరకు ప్రధానమంత్రి కార్యాలయం ఒక ట్వీట్ ద్వారా పంపిన సందేశంలో:
“"మధ్యప్రదేశ్లోని ఇండోర్ నగరంలో అగ్నిప్రమాదం సంభవించడం చాలా బాధ కలిగించింది. ఈ విషాద సంఘటనలో ప్రాణాలు కోల్పోయిన వారి కుటుంబాలకు నా ప్రగాఢ సానుభూతి తెలియజేస్తున్నాను. అలాగే గాయపడిన వారందరూ త్వరగా కోలుకోవాలని ప్రార్థిస్తున్నాను. PM @narendramodi” అని పేర్కొంది.
ప్రధాన మంత్రి కార్యాలయం
పండిట్ మదన్ మోహన్ మాలవీయ జయంతి నేపథ్యంలో ప్రధానమంత్రి నివాళి
పండిట్ మదన్ మోహన్ మాలవీయ జయంతి నేపథ్యంలో ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు.
ఈ మేరకు ఒక ట్వీట్ద్వారా ఇచ్చిన సందేశంలో-
“నిరుపమాన స్వాతంత్ర్య సమరయోధుడు, విద్యావేత్త, సంఘ సంస్కర్త ‘మహామన’ పండిట్ మదన్ మోహన్ మాలవ్య జీ జయంతి సందర్భంగా నివాళి అర్పిస్తున్నాను” అని పేర్కొన్నారు.
ప్రధాన మంత్రి కార్యాలయం
కోవిడ్-19 సహా ఉక్రెయిన్ సంక్షోభం నేపథ్యంలో ‘బీఏపీఎస్’ సేవలకు ప్రధానమంత్రి అభినందన
ప్రధానమంత్రి శ్రీ నరేంద్ర మోదీ ‘బీఏపీఎస్’కు చెందిన సీనియర్ సాధువులు.. స్వామి ఈశ్వరచరణ్, స్వామి బ్రహ్మవిహారిలతో సమావేశమయ్యారు. కోవిడ్-19 సమయంలోనే కాకుండా ఉక్రెయిన్ సంక్షోభం నేపథ్యంలో ‘బీఏపీఎస్‘ అందించిన సహాయ సహకారాలను ఈ సందర్భంగా ఆయన అభినందించారు. మాననీయులైన హెచ్హెచ్ ప్రముఖ్ స్వామి మహరాజ్ రాబోయే శతజయంతి ఉత్సవాల గురించి కూడా శ్రీ మోదీ వారితో చర్చించారు.
ఈ మేరకు ఒక ట్వీట్ ద్వారా పంపిన సందేశంలో:
‘‘బీఏపీఎస్’కు చెందిన సీనియర్ సాధువులు.. స్వామి ఈశ్వరచరణ్, స్వామి బ్రహ్మవిహారిలను నేను కలుసుకున్నాను. కోవిడ్-19 సమయంలోనే కాకుండా ఉక్రెయిన్ సంక్షోభం నేపథ్యంలోనూ ‘బీఏపీఎస్’ ఆదర్శప్రాయం.. అభినందనీయం. ఈ సమావేశం సందర్భంగా మాననీయులైన ప్రముఖ్ స్వామి మహారాజ్ రాబోయే శతజయంతి వేడుకల గురించి కూడా వారితో చర్చించాను. సమాజానికి ఆయన తనవంతుగా చేసిన గొప్ప సేవను ఈ సందర్భంగా గుర్తు చేసుకున్నాను’’ అని ప్రధాని పేర్కొన్నారు.’’
Met senior BAPS Sadhus, Ishwarcharan Swami and Brahmavihari Swami. Appreciated BAPS relief work in the time of COVID-19 and during the Ukraine crisis. Discussed the upcoming birth centenary celebrations of HH Pramukh Swami Maharaj Ji and recalled his rich contribution to society. pic.twitter.com/Y4se8vkwM3
— Narendra Modi  April 16, 2022
వ్యవసాయ మంత్రిత్వ శాఖ
ఇండియా ఉజ్బెకిస్తాన్ మధ్య వ్యవసాయం మరియు అనుబంధ రంగాల్లో సహకార ఒప్పందానికి కేంద్ర మంత్రివర్గం ఆమోదం
ఇండియా ఉజ్బెకిస్తాన్ మధ్య వ్యవసాయం మరియు అనుబంధ రంగాల్లో సహకార ఒప్పందం కుదుర్చుకోవాలనే ప్రతిపాదనకు ప్రధానమంత్రి శ్రీ నరేంద్ర మోడీ అధ్యక్షతన జరిగిన మంత్రివర్గ సమావేశం ఆమోదించింది .
(రెండు దేశాల మధ్య ఒప్పందం వల్ల దిగువ పేర్కొన్న క్షేత్రాలలో రెండు దేశాలు పరస్పరం సహకరించుకుంటాయి.
i) చట్టాలు, ప్రమాణాలు, ఉత్పత్తుల నమూనాలకు సంబంధించి ఉభయులకు హితమైన సమాచారం
ఇచ్చిపుచ్చుకోవడం
ii) ఉజ్బెకిస్తాన్ లో ఉమ్మడి వ్యవసాయ సముదాయాలు ఏర్పాటు చేయడం
iii) పంటల ఉత్పత్తి , వాటి వైవిధ్యానికి సంబంధించిన అనుభవం మార్పిడి
iv) ఆధునిక సాంకేతిక పరిజ్ఞానంతో విత్తన ఉత్పత్తిలో అనుభవాల మార్పిడి; రెండు దేశాలలో అమల్లో ఉన్న చట్టాల ప్రకారం సీడ్ సర్టిఫికేషన్ కు సంబంధించిన సమాచారాన్ని మార్పిడి చేసుకోవడం; ఉభయులకు ప్రయోజన కరమైన రీతిలో విత్తన నమూనాలను మార్పిడి చేసుకోవడం
v) వ్యవసాయం మరియు నీటిపారుదలతో పాటు అనుబంధ రంగాలలో నీటి వినియోగ సామర్ధ్యం పెంపొందించడానికి సాంకేతిక పరిజ్ఞానాన్ని వినియోగించుకోవడం
vi) జన్యుశాస్త్రం, మొక్కల పెంపకం బయోటెక్నాలజీ, మొక్కల సంరక్షణ, భూ సంరక్షణ, యాంత్రీకరణ, నీటి వనరులు వంటి రంగాలలో ఉమ్మడిగా శాస్త్రీయ పరిశోధనలు జరపడం మరియు పరిశోధన ఫలితాలను ఆచరణలోకి తేవడం
vii) మొక్కల్లో రోగనిరోధక శక్తిని పెంపొందించడంలో, వాటి నిర్బంధ సంరక్షణలో అభివృద్ధి, సహకారాన్ని విస్తరించడం
viii) పశుపోషణ, సంరక్షణతో సహా పశుగణాభివృద్ధి, కోళ్లపెంపకం, జన్యు సంబంధ అంశాల పరిశీలన, రోగనిరోధక శక్తిని పెంపొందించడానికి అవసరమైన సౌకర్యాలను కల్పించడం
ix) వ్యవసాయం, ఆహార పరిశ్రమకు సంబంధించిన పరిశోధనా సంస్థల మధ్య శాస్త్రీయ మరియు ఆచరణాత్మక కార్యకలాపాలను  గురించిన సమాచారం మార్పిడి
x) ఉమ్మడిగా ఫుడ్ ప్రాసెసింగ్ యూనిట్ల ఏర్పాటుకు గల అవకాశాల అన్వేషణ
xi) ఉభయుల ఆమోదం మేరకు మరే ఇతర సహకారం అందించుకోవడం
ఈ ఒప్పందం మేరకు రెండు దేశాలకు చెందిన ప్రతినిధులతో కూడిన జాయింట్ వర్కింగ్ గ్రూప్ ఏర్పాటుకు అవకాశం ఉంటుంది. ఈ బృందం ఒప్పందం అమలులో ఎదురయ్యే సమస్యలకు పరిష్కారం సూచిస్తుంది మరియు ఒప్పందం సజావుగా అమలయ్యేందుకు అవసరమైన సహకారం కోసం ప్రణాళికలు రూపొందిస్తుంది. భాగస్వామ్య పక్షాలు నిర్దేశించిన పనులు అమలు జరిగే తీరును పర్యవేక్షిస్తుంది. వర్కింగ్ గ్రూప్ సమావేశాలు ప్రతి రెండేళ్లకోసారి వైకల్పికంగా ఇండియాలో, ఉజ్బెకిస్తాన్ లో జరుగుతాయి. సంతకాలు జరిగిన రోజు నుంచి ఐదేళ్ళపాటు ఒప్పందం అమలులో ఉంటుంది. ఆ తర్వాత మరో ఐదేళ్ల చొప్పున దానంతట అదే పొడిగించబడుతుంది. భాగస్వామ్య పక్షాలలో ఏ ఒక్కరు కోరినా, ఒప్పందం రద్దును గురించి వారి నుంచి నోటీసు అందిన ఆరు నెలల తర్వాత ఒప్పందం రద్దవుతుంది.
మంత్రిమండలి
జలవనరుల అభివృద్ధి యాజమాన్య రంగంలో సహకారానికి భారతదేశం డెన్మార్క్ దేశాల మధ్య కుదిరిన అవగాహన ఒప్పందానికి ఆమోదం తెలిపిన కేంద్ర మంత్రివర్గం
జలవనరుల అభివృద్ధి యాజమాన్య రంగంలో సహకారానికి భారతదేశం డెన్మార్క్ దేశాల మధ్య కుదిరిన అవగాహన ఒప్పందానికి ఈరోజు ప్రధానమంత్రి శ్రీ నరేంద్ర మోదీ అధ్యక్షతన సమావేశం అయిన కేంద్ర మంత్రివర్గం ఆమోదం తెలిపింది. అవగాహన ఒప్పందం ముఖ్య అంశాలు :
• డిజిటలైజేషన్ మరియు సమాచార ప్రాప్యత సౌలభ్యం
• సమగ్ర మరియు స్మార్ట్ నీటి వనరుల అభివృద్ధి మరియు నిర్వహణ,
• జలధార మ్యాపింగ్, భూగర్భ జలాల నమూనా, పర్యవేక్షణ మరియు రీఛార్జ్,
• ఆదాయం లేని జలవనరులు వాడకం మరియు ఇంధన వినియోగం తగ్గించి గృహ స్థాయిలో సమర్థవంతమైన మరియు స్థిరమైన నీటి సరఫరా,
• జీవనోపాధి, స్థితిస్థాపకత మరియు ఆర్థికాభివృద్ధి సాదించేందుకు నది మరియు జలవనరుల పునరుజ్జీవనం
• నీటి నాణ్యత పర్యవేక్షణ మరియు నిర్వహణ;
• మురుగునీరు/మురుగునీటి శుద్ధి, మురుగు నీటి పునర్వినియోగం/రీసైక్లింగ్ కోసం వృత్తాకార వ్యవస్థను అభివృద్ధి చేయడంతో సహా సమగ్ర బురద నిర్వహణ మరియు నీటి సరఫరా మరియు పారిశుద్ధ్య రంగంలో పునరుత్పాదక శక్తిని ఎక్కువగా ఉపయోగించడం
• ప్రకృతి ఆధారిత పరిష్కారాలతో వాతావరణ మార్పులను అరికట్టి, నివారణ చర్యలు అమలు చేయడం
• నది కేంద్రీకృత పట్టణ ప్రణాళిక రూపొందించి పట్టణ ప్రాంతాల్లో వరద నిర్వహణ
• అర్బన్ మరియు గ్రామీణ ప్రాంతాల వెలుపల ద్రవ వ్యర్థాల నిర్వహణ కోసం ప్రకృతి ఆధారిత నివారణ చర్యలు అమలు చేయడం
అవగాహన ఒప్పందం వల్ల రెండు దేశాల మధ్య జల వనరుల అభివృద్ధి, నిర్వహణ, గ్రామీణ నీటి సరఫరా వ్యవస్థ,అధికారులు, విద్యావేత్తలు, జల వనరుల రంగం, పరిశ్రమల రంగంలో సహకారం మరింత పెరుగుతుంది.
నేపథ్యం:
డెన్మార్క్ ప్రధానమంత్రి మెట్టె ఫ్రెడరిక్సెన్, భారత ప్రధానమంత్రి శ్రీ నరేంద్ర మోదీల సహ అధ్యక్షతన 2022 సెప్టెంబర్ 28న భారతదేశం మరియు డెన్మార్క్ దేశాల మధ్య వర్చువల్ విధానంలో శిఖరాగ్ర సమావేశం జరిగింది. గ్రీన్ స్ట్రాటజిక్ పార్టనర్షిప్ స్థాపనపై రెండు దేశాలు సంయుక్త ప్రకటనను చేశాయి. పర్యావరణం / నీరు మరియు వృత్తాకార ఆర్థిక వ్యవస్థ మరియు స్మార్ట్ సిటీ ల అభివృద్ధి తో సహా స్థిరమైన పట్టణాభివృద్ధి రంగంలో కలిసి పనిచేయాలని రెండు దేశాలు అంగీకరించాయి.
2021 అక్టోబర్ 9వ తేదీన డెన్మార్క్ ప్రధాన మంత్రి మెట్టె ఫ్రెడరిక్సెన్ని కలిసిన తరువాత ప్రధానమంత్రి శ్రీ నరెంద్ర మోదీ ఇతర అంశాలతో పాటు గ్రీన్ స్ట్రాటజిక్ పార్టనర్షిప్పైకింది ప్రకటన విడుదల చేశారు.
• స్మార్ట్ వాటర్ వనరుల నిర్వహణ కోసం సెంటర్ స్థాపన 
• పంజీ లోని స్మార్ట్ సిటీ ల్యాబ్ తరహాలో వారణాసిలో స్వచ్ఛమైన నదుల కోసం ల్యాబ్ ఏర్పాటు
భారత ప్రధాన మంత్రి శ్రీ నరేంద్ర మోదీ డెన్మార్క్ పర్యటన సందర్భంగా 03 మే, 2022న భారతదేశ జలశక్తి మంత్రిత్వ శాఖ, డెన్మార్క్ పర్యావరణ మంత్రిత్వ శాఖ, ప్రభుత్వం మధ్య ఒక లెటర్ ఆఫ్ ఇంటెంట్ సంతకం చేయబడింది. స్మార్ట్ వాటర్ రిసోర్సెస్ మేనేజ్మెంట్ కోసం సెంటర్ ఆఫ్ ఎక్సలెన్స్ మరియు వారణాసిలో క్లీన్ రివర్ వాటర్స్పై స్మార్ట్ ల్యాబ్ ఏర్పాటు చేయడం కోసం లెటర్ ఆఫ్ ఇంటెంట్ సంతకం చేయబడింది. ప్రస్తుత, భవిష్యత్తు అవసరాలను తీర్చడానికి సురక్షితమైన మరియు సురక్షితమైన నీటిని అందుబాటులోకి తీసుకుని రావడానికి సంపూర్ణ మరియు స్థిరమైన విధానం అభివృద్ధి చేయాలన్న లక్ష్యంతో రెండు దేశాలు అవగాహన ఒప్పందాన్ని కుదుర్చుకున్నాయి. జలశక్తి శాఖ డెన్మార్క్ పర్యటన సందర్భంగా లెటర్ ఆఫ్ ఇంటెంట్ లో పొందుపరిచిన అంశాలకు అనుగుణంగా భారత జలవనరులు,గ్రామీణాభివృద్ధి మంత్రిత్వ శాఖ, డెన్మార్క్ పర్యావరణ మంత్రిత్వ శాఖ మధ్య ఒక అవగాహన ఒప్పందంపై 12.09.2022న రెండు దేశాలు సంతకాలు చేశాయి.